钦定古今图书集成/明伦汇编/官常典/第346卷 > 张戬
## 钦定古今图书集成/明伦汇编/官常典/第346卷 > 张戬

按《宋史张载传》：“载弟戬，字天祺，起进士，调阌乡主簿，
知金堂县。熙宁初，为监察御史里行，累章论王安石
乱法，乞罢条例司及追还常平使者，劾曾公亮、陈升
之、赵抃依违不能救正；韩绛左右徇从，与为死党；李
定以邪謟窃台谏，且安石擅国，辅以绛之诡随台臣，
又用定辈，继续而来，芽糵渐盛。吕惠卿刻簿辨给，假
经术以文奸言，岂宜劝讲君侧？”书十数上，又诣中书
争之。安石举扇掩面而笑戬曰：“戬之狂直，宜为公笑，
然天下之笑公者不少矣。”赵抃从旁解之，戬曰：“公亦
不得为无罪。”抃有愧色，遂称病待罪，出知公安县，徙
监司竹监，卒于官，年四十七。

光禄丞。宿得请杭州，英宗问子弟谁可继者，以宗愈
对。召试学士院。神宗立，以为集贤校理。久之，兼史馆
检讨，遂同知谏院。修内卒盗皇城器物，宗愈言：唐长
孙无忌不解佩刀入东上阁门，校尉论当死。今禁卒
为盗，而入内都知不能觉察，愿正其罪。”殿师直庐在
长庆门内，久而自置隶圉。宗愈曰：“严禁旅，所以杜奸
究也，奈何令私人得为之？万一凶黠者窜名其间，将
不可悔。请易募老卒。”王安石用李定为御史，宗愈言：
“御史当用学士及丞杂论荐，又须官博士、员外郎。今
定以幕职，不因荐得之，是殆一出执政意，即大臣不
法，谁复言之？”苏颂、李大临不草制，坐绌，宗愈又争之，
安石怒，出通判真州。历提点河东刑狱、开封府推官、
吏部右司郎中。元祐初，进起居郎、中书舍人、给事中、
御史中丞。时更定役法，书成，衙校募不足者听差入
等户。宗愈言：“法贵均一，若持两端，则于文有害。是乃
差法，非募法也，请删之。”哲宗尝问朋党之弊，对曰：“君
子指小人为奸，则小人指君子为党。君子盖义之与
比者。陛下能择中立之士而用之，则党祸熄矣。”明日
具《君子无党论》以进。拜尚书右丞。于是谏议大夫王
觌论其不当，而刘安世、韩川、孙觉等合攻之，朝廷依
违。逾年，出觌润州，而言者愈力，乃罢为资政殿学士、
知陈州，徙成都府，蜀人安其政。召为礼部尚书，迁吏
部。卒，年六十六，赠左银青光禄大夫。